खर्राघाट के पास शिमला मिर्च से भरा ट्रक पलटा, दो घायल
भास्कर संवाददाता | होशंगाबाद
भोपाल मार्ग स्थित खर्राघाट के पास ढाबे के सामने शनिवार दोपहर 2.30 बजे शिमला मिर्च से भरा ट्रक क्र. एम 09 जीजी 2302 बाइक को बचाने के प्रयास में अनियंत्रित होकर पलट गया। ट्रक टिमरनी से भोपाल जा रहा था। दुर्घटना में ट्रक चालक भोपाल निवासी सुरेश दायमा और सोनू को हलकी चोट आई है। सुरेश ने बताया सामने जा रही बाइक अचानक रुक गई। उसमें चालक सहित 2 महिला और गोद में 1 बच्चा था। उन्हें बचाने के प्रयास में ट्रक को मोड़ दिया। जिसकी वजह से वो अनियंत्रित होकर पलट गया। दुर्घटना के बाद मार्ग पर जाम लग गया। ढाबे पर मौजूद लोगों ने ड्राइवर और कंडक्टर को बाहर निकाला। कुछ देर बाद मौके पर पुलिस पहुंची और जाम खुलवाया।
होशंगाबाद| रोड़ किनारे पलटा ट्रक।
बाइक सवार को बचाने में
awa_Deva bho_Deva hin_Deva bho_Deva hin_Deva